ഗുരു സ്്മരണയില് വടകരയില് ചതയ ദിനാഘോഷം വടകര: ഗുരു സ്്മരണയില് നാടെങ്ങും ശ്രീ നാരായണ ഗുരു ജയന്തി ആഘോഷം. എസ്് എന് ഡി പി യോഗത്തിന്റെ നേതൃത്വത്തിലും വിവിധ ശ്രീനാരായണീയ സംഘടനകളുടെ നേതൃത്വത്തിലും ചതയ ദിനം ആഘോഷിച്ചു. എസ് എന് ഡി പിയോഗം വടകര യുണിയന് നേതൃത്വത്തില് നടന്ന ചതയദിനാഘോഷം കെ കെ രമ എംഎല്എ ഉദ്ഘാടനം ചെയ്തു. യൂണിയന് പ്രസിഡന്റ്് എം എം ദാമോദരന് പതാകയുയര്ത്തി . ഗുരുപൂജ സമൂഹപ്രാര്ത്ഥന എന്നിവയും നടന്നു. ബാബു പൂതംപാറ മുഖ്യ പ്രഭാഷണം നടത്തി. യൂണിയന് സെക്രട്ടറി പി എം രവീന്ദ്രന് സ്വാഗതം പറഞ്ഞു. എം എം ദാമോദരന് അധ്യക്ഷത വഹിച്ചു. യോഗം നേതാക്കളായ കെ.ടി ഹരിമോഹന് , പി കെ റഷീദ് , ചന്ദ്രന് ചാലില് , സി എച്ച് ബാബു , നാണു മാസ്റ്റര് പയ്യോളി , എം കെ വിനോദന് മാസ്റ്റര് , അനില് വൃന്ദാവനം , സുകേഷ് കല്ലാച്ചി , കൃഷ്ണന് പൂളത്തറ . പുഷ്പലത. എന്നിവര് സംസാരിച്ചു. ഗുരു വചനങ്ങള് പ്രയോഗത്തില് വരുത്തുകയാണ് സമൂഹത്തിന്റെ ഉത്തരവാദിത്തം കെ.കെ രമ എം.എല്.എ വടകര: ശ്രീനാരായണ ആദര്ശങ്ങള് പ്രാവര്ത്തികമാക്കുകയാണ് ഗുരുവിനോട് ചെയ്യേണ്ട ഏറ്റവും വലിയ കടമയെന്ന് കെ.കെ എം.എല്.എ പറഞ്ഞു. ഗുരു വചനങ്ങള് പ്രയോഗത്തില് വരുത്തുകയാണ് സാമൂഹിക ഉത്തരവാദിത്തം. സ്ത്രീധന സമ്ബ്രദായമടക്കമുള്ള ഇന്ന് നാം നേരിടുന്ന പ്രശ്നങ്ങള്ക്കെതിരെ കാലങ്ങള്ക്ക് മുന്പേ പ്രതികരിച്ച വ്യക്തിത്വമായിരുന്നു ഗുരുവെന്നും അവര് അനുസ്മരിച്ചു. എസ്.എന്.ഡി.പി യോഗം വടകര ശാഖ ചതയദിനാഘോഷം ഉദ്ഘാടനം ചെയ്യുകയായിരുന്നു അവര് Spread the love